**SKAIDRUMO AKADEMIJA**

Tai gerosios antikorupcinės praktikos mainų vieta, kur didžiausią patirtį sukaupę ir aukščiausią kompetenciją turintys skaidrumo standartų ekspertai dalijasi patirtimi ir patarimais, kaip organizacijoje kurti korupcijai atsparią aplinką.

Skaidrumo akademijos **iniciatorius** – ***Lietuvos Respublikos Prezidentas.***

Skaidrumo akademijos **organizatorė** – ***Lietuvos Respublikos specialiųjų tyrimų tarnyba.***

**PROJEKTO IDĖJA**

**Skaidrumo akademija** – projektas, kurio metu valstybės ir savivaldybių įstaigos, valstybės ir savivaldybių įmonės, valstybės ir savivaldybių valdomos įmonės bei privatūs juridiniai asmenys keičiasi gerąja patirtimi kurdami korupcijai atsparią aplinką, o specialiųjų žinių ir kompetencijų turintys asmenys suteikia joms metodinę pagalbą ir padeda įsidiegti atitinkamas priemones, mažinančias korupcijos rizikas ir (ar) didinančias skaidrumą. Skaidrumo akademijos dalyvių dalyvavimo projekte pradžioje ir pabaigoje pamatuojamas jų atsparumas korupcijai ir įvertinama per atitinkamą laikotarpį padaryta pažanga.

Projekto įgyvendinimo eigą stebi ir rezultatus įvertina iš įvairių sričių ekspertų sudarytos grupės.

**Projekto tikslai:**

* + Įtraukti daugiau subjektų į antikorupcinės aplinkos kūrimą bei parodyti jos naudą.
  + Dalyvaujančiose organizacijose įdiegti korupcijai atsparios aplinkos kūrimo ir skaidrumą didinančias priemones, kurios veiktų ne tik organizacijų dalyvavimo projekte laikotarpiu, bet ir šiam pasibaigus.
  + Projekto metu teikti Skaidrumo akademijos dalyviams nuolatinę metodinę pagalbą dėl korupcijai atsparios aplinkos kūrimo, priemonių įdiegimo ir jų įgyvendinimo.
  + Sutelkti korupcijos prevencijos specialistus, skatinti jų tarpusavio bendradarbiavimą.

**Laukiami projekto rezultatai:**

* + Sustiprintas dalyvaujančių organizacijų atsparumas korupcijai – įdiegti pagrindiniai antikorupcinės aplinkos kūrimo ir skaidrumo elementai.
  + Padidintas dalyvaujančių organizacijų darbuotojų antikorupcinis sąmoningumas, patobulinta už korupcijos prevenciją atsakingų asmenų kompetencija.

**Projekto nariai yra savo noru įsitraukusios:**

* + valstybės ir savivaldybių įstaigos, valstybės ir savivaldybių įmonės bei valstybės ir savivaldybių valdomos įmonės;
  + privatūs juridiniai asmenys.

Projekto metu projekto nariai dalyvauja gerosios antikorupcinės praktikos apsikeitimo renginiuose, gauna metodinę pagalbą dėl atitinkamų korupcijai atsparios aplinkos kūrimo ir skaidrumo priemonių įgyvendinimo bei tarpusavyje dalinasi gerąja korupcijai atsparios aplinkos kūrimo patirtimi.

***Kas turi pasirašyti pasižadėjimą dalyvauti Skaidrumo akademijoje?***

Pati organizacija sprendžia, kas pasirašys pasižadėjimą, svarbiausia, kad būtų išreiškiama visos organizacijos valia dalyvauti Skaidrumo akademijoje. Paprastai pasižadėjimą pasirašo organizacijos vadovas, jo įgaliotas asmuo arba už korupcijos prevenciją atsakingas asmuo.

***Kokia dalyvavimo Skaidrumo akademijoje nauda?***

Skaidrumo akademijoje didžiausią patirtį sukaupę ir aukščiausią kompetenciją turintys skaidrumo standartų ekspertai dalijasi patirtimi ir patarimais, kaip organizacijoje kurti korupcijai atsparią aplinką. Organizacija, dalyvaudama Skaidrumo akademijoje, didina savo antikorupcines kompetencijas, gauna ekspertinę pagalbą, pagerina su korupcija susijusių rizikų valdymą, sustiprina antikorupcinę sistemą.

Dalyviai yra pagrindiniai projekto naudos gavėjai, kurie gaus metodinę pagalbą bei tarpusavyje dalinsis gerąja patirtimi kuriant korupcijai atsparią aplinką.

***Kokia dalyvavimo Skaidrumo akademijoje trukmė?***

Tai priklauso nuo dalyvio poreikio, eksperto-mentoriaus ir dalyvio bendro susitarimo bei darbų intensyvumo. Praėjus vieneriems metams nuo ekspertinės pagalbos teikimo pradžios atliekamas dalyvio atsparumo korupcijai būklės vertinimas ir matuojama pasiekta pažanga.

***Ar dalyvavimas Skaidrumo akademijoje kainuoja?***

Visos Skaidrumo akademijos veiklos, įskaitant ekspertinės pagalbos teikimą, yra nemokamos.

**Skaidrumo akademijos dalyviai** – ministerijos, savivaldybės, valstybės ir savivaldybių institucijos ir jų valdomos įmonės bei kiti viešojo sektoriaus subjektai, kurios įsitraukia į projektą savo noru.

**Dalis įstaigų ir įmonių, kurios yra Skaidrumo akademijos dalyviai:**

[**AB „Klaipėdos nafta“**](https://skaidrumoakademija.lt/dalyviai/ab-klaipedos-nafta/)

[**AB „Klaipėdos vanduo“**](https://skaidrumoakademija.lt/dalyviai/ab-klaipedos-vanduo/)

[**AB „Lietuvos radijo ir televizijos centras“**](https://skaidrumoakademija.lt/dalyviai/ab-lietuvos-radijo-ir-televizijos-centras/)

[**Aplinkos apsaugos agentūra**](https://skaidrumoakademija.lt/dalyviai/aplinkos-apsaugos-agentura/)

[**Aplinkos apsaugos departamentas prie Aplinkos ministerijos**](https://skaidrumoakademija.lt/dalyviai/aplinkos-apsaugos-departamentas-prie-aplinkos-ministerijos/)

[**Aplinkos ministerija**](https://skaidrumoakademija.lt/dalyviai/aplinkos-ministerija/)

[**Joniškio ligoninė**](https://skaidrumoakademija.lt/dalyviai/joniskio-ligonine/)

[***Klaipėdos miesto savivaldybės administracija***](https://skaidrumoakademija.lt/dalyviai/klaipedos-miesto-savivaldybes-administracija/)

[***Mažeikių rajono savivaldybės administracija***](https://skaidrumoakademija.lt/dalyviai/mazeikiu-rajono-savivaldybes-administracija/)

[**Panevėžio miesto savivaldybės administracija**](https://skaidrumoakademija.lt/dalyviai/panevezio-miesto-savivaldybes-administracija/)

[**Savivaldybės įmonė „Vilniaus planas“**](https://skaidrumoakademija.lt/dalyviai/savivaldybes-imone-vilniaus-planas/)

[***SĮ „Plungės būstas“***](https://skaidrumoakademija.lt/dalyviai/si-plunges-bustas/)

[***Šiaulių miesto savivaldybės administracija***](https://skaidrumoakademija.lt/dalyviai/siauliu-miesto-savivaldybes-administracija/)

[***Skuodo rajono savivaldybės administracija***](https://skaidrumoakademija.lt/dalyviai/skuodo-rajono-savivaldybes-administracija/)

[**Teisingumo ministerija**](https://skaidrumoakademija.lt/dalyviai/teisingumo-ministerija/)

[**UAB „Klaipėdos regiono atliekų tvarkymo centras“**](https://skaidrumoakademija.lt/dalyviai/uab-klaipedos-regiono-atlieku-tvarkymo-centras/)

[***UAB „Plungės vandenys“***](https://skaidrumoakademija.lt/dalyviai/uab-plunges-vandenys/)

[**Vilniaus apygardos teismas**](https://skaidrumoakademija.lt/dalyviai/vilniaus-apygardos-teismas/)

[**Vilniaus miesto apylinkės teismas**](https://skaidrumoakademija.lt/dalyviai/vilniaus-miesto-apylinkes-teismas/)

[***Vilniaus miesto savivaldybės administracija***](https://skaidrumoakademija.lt/dalyviai/vilniaus-miesto-savivaldybes-administracija/)

[**VšĮ Lietuvos sveikatos mokslų universiteto Kauno ligoninė**](https://skaidrumoakademija.lt/dalyviai/vsi-lietuvos-sveikatos-mokslu-universiteto-kauno-ligonine/)

[**Žemės ūkio ministerija**](https://skaidrumoakademija.lt/dalyviai/zemes-ukio-ministerija/)