**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO SAVIVALDYBĖS DALYVAVIMUI PARTNERIO TEISĖMIS ĮGYVENDINANT 2021–2030 M. PLĖTROS PROGRAMOS VALDYTOJOS LIETUVOS RESPUBLIKOS ŠVIETIMO, MOKSLO IR SPORTO MINISTERIJOS ŠVIETIMO PLĖTROS PROGRAMOS PAŽANGOS PRIEMONĘ NR. 12-003-03-05-01 „ĮDIEGTI VIENĄ LANGELĮ KARJERAI PLANUOTI IR ĮGŪDŽIAMS TOBULINTI**“

2022 m. rugsėjo 22 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 6 punktu, 16 straipsnio 4 dalimi, Lietuvos Respublikos švietimo, mokslo ir sporto ministro 2022 m. gegužės 27 d. įsakymu Nr. V-851 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonės Nr.12-003-03-05-01 „Įdiegti vieną langelį karjerai planuoti ir įgūdžiams tobulinti“ aprašo patvirtinimo“, Lietuvos Respublikos Vyriausybės 2022 m. rugpjūčio 24 d. nutarimu Nr. 847 „Dėl profesinio orientavimo teikimo tvarkos aprašo patvirtinimo“, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės dalyvavimui partnerio teisėmis įgyvendinant 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“ (toliau – Projektas).

2. Įgalioti Plungės rajono savivaldybės administracijos direktorių, o jo nesant – Plungės rajono savivaldybės administracijos direktoriaus pavaduotoją, pasirašyti visus Projektui įgyvendinti reikalingus dokumentus.

Savivaldybės meras

SUDERINTA:

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Švietimo ir sporto skyriaus vedėjas Gintautas Rimeikis

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Sprendimą rengė Švietimo ir sporto skyriaus vyr. specialistė Vilma Ruginytė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO SAVIVALDYBĖS DALYVAVIMUI PARTNERIO TEISĖMIS ĮGYVENDINANT 2021–2030 M. PLĖTROS PROGRAMOS VALDYTOJOS LIETUVOS RESPUBLIKOS ŠVIETIMO, MOKSLO IR SPORTO MINISTERIJOS ŠVIETIMO PLĖTROS PROGRAMOS PAŽANGOS PRIEMONĘ NR. 12-003-03-05-01 „ĮDIEGTI VIENĄ LANGELĮ KARJERAI PLANUOTI IR ĮGŪDŽIAMS TOBULINTI““** |
| 2022 m. rugsėjo 1 d.  Plungė |

**1. Parengto teisės akto projekto tikslai, uždaviniai, problemos esmė.** Pritarti Plungės rajono savivaldybės dalyvavimui partnerio teisėmis įgyvendinant 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“.

**2. Kaip šiuo metu yra sprendžiami projekte aptarti klausimai.** Vykdomi parengiamieji darbai: komunikacinės veiklos su Švietimo, mokslo ir sporto ministerija, ESFA bei su Savivaldybės švietimo įstaigų vadovais.

**3. Kodėl būtina priimti sprendimą, kokių pozityvių rezultatų laukiama.** Nuo naujų mokslo metų pradžios bendrojo ugdymo mokyklose bus steigiami nauji etatai ir įdarbinami karjeros specialistai, padėsiantys apsispręsti dėl tolimesnio mokymosi, studijų pasirinkimo ir karjeros plano.

**4. Siūlomos teisinio reguliavimo nuostatos.** Pritariama Plungės rajono savivaldybės dalyvavimui partnerio teisėmis įgyvendinant 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos Švietimo plėtros programos pažangos priemonę Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“.

**5. Pateikti skaičiavimus, išlaidų sąmatas, nurodyti finansavimo šaltinius.** Karjeros specialistų (4,5 etatai, pagal mokinių skaičių švietimo įstaigose) įdarbinimas ir atlyginimai 2022–2023 m. bus finansuojami Ekonomikos gaivinimo ir atsparumo didinimo priemonės lėšomis, o nuo 2024 m. – iš valstybės biudžeto lėšų. Savivaldybės biudžeto lėšos bus reikalingos karjeros specialistų dalies etatų (1,5 etato) įsteigimui, nes švietimo įstaigos privalo užtikrinti Profesinio orientavimo kokybę bei minimalų karjeros specialistų etatų dalį, t. y. 0,5 etato, todėl metams bus reikalinga 25 tūkst. eurų. Savivaldybės biudžeto lėšų iki šio sprendimo įsigaliojimo karjeros specialistų 2,35 etatai švietimo įstaigose buvo finansuojami Savivaldybės biudžeto lėšomis (metams skirta – 28,3 tūkst. eurų.).

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra**.**

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Sprendimas parengtasPlungės rajono savivaldybės švietimo bendruomenės iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Europos socialinio fondo agentūrai (ESFA) ir Lietuvos Respublikos švietimo, mokslo ir sporto ministerijai.

**11. Kita svarbi informacija**. Profesinis orientavimas vykdomas vadovaujantis Lietuvos Respublikos švietimo įstatyme įtvirtintais principais, taip pat laikantis prieinamumo, nešališkumo, laisvo pasirinkimo ir asmeninės atsakomybės, aktualumo, individualizavimo principais. Taip pat numatoma, kad 2023 metų pabaigoje Lietuvos švietimo įstaigose dirbs 380 karjeros specialistų, o 2024 m. – 450.

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Profesinis orientavimas švietimo sistemoje vykdomas teikiant asmenims ugdymo karjerai, profesinio informavimo ir profesinio konsultavimo paslaugas.* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* | *Korupcijai įtakos neturės* | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* | *Vykdomos veiklos padės pažinti profesijas, jų ypatumus ir karjeros galimybes įmonėse, įstaigose bei kitose organizuojamose veiklose.* | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja Švietimo ir sporto skyriaus vyr. specialistė Vilma Ruginytė